**РЕПУБЛИКА БЪЛГАРИЯ**

Министерство на здравеопазването

Регионална здравна инспекция – Силистра

**ТЕХНИЧЕСКА СПЕЦИФИКАЦИЯ**

1. ***Обект и предмет на поръчката***

- **обект на поръчката** е „предоставяне на услуги“ по смисъла на чл.3, ал.1, т. от ЗОП

**- предмет на поръчката е** „Избор на изпълнител за организиране и прилагане на дезинсекционни мероприятия за контрол на комарните популации в област Силистра с оглед на ограничаване на рисковете за общественото здраве“.

1. ***Описание на обектите, предмет на възлагане***

|  |  |  |  |  |
| --- | --- | --- | --- | --- |
| ***община*** | ***населено място*** | ***местност*** | ***биотоп*** | ***площ в дка*** |
| Силистра | ***Силистра*** | ***Разлив по обхвата на градската част имот №66425.55.66*** | ***Разлив на р.Дунав, мека водна растителност, дървета*** | ***600*** |
| Силистра | ***с.Ветрен*** | ***Рибарско селище част от поземлен имот № 10834.55.66*** | ***разлив по брега*** | ***41*** |
| Ситово | ***с.Гарван*** | ***Гарванско блато имоти с №№ 14547.99.8; 14547.99.6; 14547.99.14*** | ***заблатена местност с мека и твърда водна растителност*** | ***648*** |
| Тутракан | ***Тутракан*** | ***Канал в градската зона*** | ***канал с водна растителност*** | ***130*** |
| Тутракан | ***с.Антимово*** | ***яз.Антимово*** | ***нисък бряг с мека и твърда растителност*** | ***73*** |
| ***Главиница*** | ***с. Малък Преславец*** | ***блато*** | ***ниски брегове, мека и твърда водна растителност, водорасли*** | ***354*** |
|  | ***общо*** |  |  | ***1846*** |

***Важно: Представената информация по-горе не включва данни за площи, които са обработени или предстои да бъдат обработени през 2023г. от други институции, стопанисващи общински площи за сметка на общинските бюджети.***

1. ***Прогнозна стойност на поръчката***

За изчисляване на прогнозната стойност на обществената поръчка, при спазване н ачл.21 от ЗОП, възложителят е включил всички плащания без данък добавена стойност(ДДС), известни му към датата на публикуване на съобщението.

Максималният разполагаем финансов ресурс на Възложителя за изпълнение на обществената поръчка е 5090,00 лева /Пет хиляди и деветдесет/ без ДДС и 6108,00 лева /Шест хиляди сто и осем/ с ДДС.

Прогнозната стойност се явява максимална и не може да бъде надвишавана. В посочената по-горе стойност са включени всички обичайни и допълнителни разходи за изпълнение на предмета на поръчката в целия му обем и обхват.

1. ***Правно основание за откриване на процедурата и мотиви за избор на процедура***

Възложителят провежда настоящата процедура на основание чл.20, ал.4 от ЗОП във връзка с чл. 114 от ЗОП /при откриване на процедурата не е осигурено финансиране/.

*Мотиви за избор на процедурата*

Съгласно чл.20, ал.4, т.3 от ЗОП възложителите могат да възлагат директно обществени поръчки за доставки на услуги с прогнозна стойност, по-малка от 30000лв. Съгласно чл.21, ал.1 от ЗОП в прогнозната стойност на обществената поръчка не се включва ДДС. Съгласно чл.114 от ЗОП, когато при откриване на процедурата не е осигурено финансиране това обстоятелство се посочва в съобщението и в проекта на договор се предвижда клауза за отложено изпълнение. В този случай всяка от страните може прекрати договора без предизвестие след изтичане на тримесечен срок от сключването му.

1. ***Срок и място на изпълнение***

Срокът на обществената поръчка започва да тече от датата на уведомлението за осигурено финансиране на договора и приключва на 30.09.2023г.

Мястото на изпълнение на поръчката е на територията на област Силистра върху площите и биотопите на комари, посочени по-горе. В Случай на промяна на местоположението на биотопите в рамките на област Силистра, попадащи в предмета на поръчката, Възложителят уведомява Изпълнителя за горното обстоятелство в 5 дневен срок предварително.

1. ***Изисквания към организирането и прилагането на дезинсекционни мероприятия за контрол на комарните популации в област Силистра***

При изпълнение на предмета на обществената поръчка изпълнителят следва да спазва действащото законодателство на национално и европейско ниво, като стриктно изпълнява и разпоредбите на Наредба№1/2018г. за условията и реда за извършване на дезинфекции, дезинсекции и дератизации /Наредбата/.

Първична инспекция – в 7 дневен срок от уведомяване за осигурено финансиране, изпълнителят следва да извърши първоначален оглед на обектите, включени в предмета на обществената поръчка. Огледът следва да бъде извършен в обема предвиден в чл.15, т.1 от Наредбата. След извършване на първоначалния оглед изпълнителят следва да представи на възложителя доклад, съдържащ отчет за резултатите от извършения оглед и описание на методите и средствата за контрол на комарните популации, в. т.ч. вида на биоцидите, които ще бъдат прилагани (в съотвествие с чл.15, т.2 от Наредбата). Периодичен мониторинг - Изпълнителят следва да организира периодичен мониторинг на обектите (постоянни и временни) по такъв начин, че да осигури третиране при необходимост. Мониторингът следва да бъде съобразен с климатичните условия. Изпълнителят е длъжен да води записи за извършения периодичен мониторинг и да представя на възложителя резултатите от него.

Мерки по дезинсекция - Дезинсекцията срещу комари включва ларвицидно третиране, като показател за началото е появата на ларви II-III възраст в биотопите.

Отговорност на изпълнителят е при наличие на ларви да прилага мерките за дезинсекция своевременно, което обстоятелство се удостоверява с Протокол за ДДД обработка по образец съгласно Приложение №5 от Наредбата.

Изпълнителят следва за обработва териториите на биотопите, като осигури ефективен контрол, а именно: липса на ларви или наличие само на единични екземпляри в съответния биотоп през целия период на договора.

Един цикъл на третиране при изпълнение на обработките срещу комари се провежда върху всички засегнати територии за възможно най-кратко време, но не повече от 5 дни.

Критерий за ефективност на резултата, който трябва да се постигне е откриване на единични ларви (1-2 бр.) в биотопите, установени по стандартна методика ( https: //www.ncipd.org/images/UserFiles/DDD/ukazanie\_disinsect ion.pdf). наличие на ларви IV възраст, какавиди или имаго в биотопа е белег за неефективен контрол. Редовният мониторинг на биотопите и резултатите от ларвицидното третиране трябва да доведат до липса на необходимост от прилагане на имагоцидното третиране. В случай, че са налице летящи комари, това е белег за некачествен контрол от страна на изпълнителя и той следва да извърши незабавно (в срок не повече от 2 дни) имагоцидна обработка на посочените от възложителя места. Имагоцидната обработка е за сметка на изпълнителя.

При извършване на обработките задължително се спазват изискванията на Наредба №13/26.08.2016г. за мерките за опазване на пчелите и пчелните семейства от отравяне и начините за провеждане на растителнозащитни, дезинфекционни и дезинсекционни дейности.

С предимство се прилагат наземни обработки против комари, а извън населените места и при трудно достъпни за наземна техника биотопи може да се използват и авиационни обработки, след поискано и получено разрешение от компетентните органи.

Конкретните мероприятия трябва да бъдат съобразени с метеороличните условия и с наличието на зони от европейската екологична мрежа Натура 2000, като се спазва действащата законодателна уредба в страната.

Възложителят има право да извършва проверки, като присъства при извършване на дейностите по периодичен мониторинг, ларвицидно третиране, както и да упражнява самостоятелен предварителен, текущ и последващ контрол. Проверките се извършват поне един път месечно. За извършения от възложителя или от упълномощено от него лице контрол по изпълнение на договора се съставя констативен протокол, в който се отразяват резултатите от извършената проверка и се дават указания за предприемане на последващи действия от изпълнител (в случай, че е необходимо).

В случай, че при проверките възложителят или упълномощено от него лице установи наличие на ларви в биотопите, изпълнителят е длъжен незабавно (в срок не повече от 2 дни) да извърши ларвицидно третиране в указаните от възложителя биотопи. Това задължение на изпълнителя не го освобождава от задълженията му за извършване на мониторинг и ларвицидно третиране.

Съставянето от страна на възложителя или на упълномощено от него лице на констативен протокол без забележка, се счита за изпълнение на работата в съответствие с възложеното.

1. ***Изискване към използваните биоциди***

Дезинсекцията следва да се извършва само и единствено с биоциди разрешени за пускане/предоставяне на пазара от министъра на здравеопазването или упълномощено от него длъжностно лице по реда на глава четвърта от Закона за защита от вредното въздействие на химичните вещества и смеси или по реда на Регламент (ЕС) №528/2012 на Европейския парламент и на Съвета от 22 май 2012г. относно предоставянето на пазара и употребата на биоциди (OB, L 167 от 27.06.2012г.), при спазване на условията на издаденото разрешение и на изискванията, посочени на етикета и в информационния лист за безопасност.

С оглед опазването на фауната във водоемите и на нецелевите организми е задължително ларвицидните обработки срещу комари да се извършват с биоциди, които притежават разрешение за пускане / предоставяне на пазара на биоцид, съдържащ активно вещество Bacillus thuringiensis israelensis Serotype H14/BTI/. Те са селективни, действат основно срещу ларвите на комари и не оказват вредно въздействие върху другите водни или сухоземни безгръбначни и гръбначни организми. Само и единствено във временни биотопи и в такива без стопанско значение, в които неприложима употребата на биоцид с активно вещество BTI, могат да се прилагат биоциди, съдържащи химично активно вещество/химични активни вещества.

1. ***Условия и начин на плащане***

Плащането на цената ще се извършва в български лева по банков път както следва:

* 1. Междинно плащане в размер на 40% от цената на договора. Възложителят извършва междинно плащане за извършване на услугата предмет на договора, в срок до 30 дни след представяне на:
* Доклад съдържащ отчет за резултатите от извършения оглед и описание на методите и средствата за контрол на комарните популации. Докладът се предава на възложителя в 20-дневен срок от уведомяване на изпълнителя за осигурено финансиране.
* Най-малко един констативен протокол без забележки от проверка извършена от възложителя или от упълномощено от него лице
* Надлежно издадена фактура

8.2. Периодичните доклади за извършената работа се представят на възложителя до 10-то число на следващия месец и в същите се отразява изпълнените за предходния месец дейности

* 1. Окончателно плащане в размер на 60% от стойността на договора. Възложителят извършва окончателно плащане за извършване на услугата предмет на договора до 30 дни след представяне на окончателен доклад за извършената работа и надлежно издадена фактура от страна на изпълнителя.

1. ***Всеки участник в настоящата процедура следва да отговаря на следните изисквания:***

* Участникът да е включен в поддържаната от Министерство на здравеопазването Публична база данни за физическите и юридическите лица, които извършват ДДД, чл.13, ал.1 от Наредба №1 от 05.012018г. за условията и реда за извършване на дезинфекции, дезинсекции и дератизации
* През последните три години от датата на подаване на офертата всеки участник следва да е изпълнил самостоятелно или съвместно най-малко една услуга, която е идентична или сходна с предмета на настоящата поръчка-стойност, дата и получател, заедно с доказателство за извършената услуга
* Достатъчно квалифициран персонал –минимум с 1 специалист, притежаващи правоспособност за изпълнител за извършване на дейностите съгласно чл.6, ал.1 от Наредба № 1 от 05 януари 2018 г. МЗ – удостоверява се със списък на лицето/лицата, които ще извършват дейностите със съответните документи, удостоверяващи компетентността им.
* подходящо оборудване с достатъчен капацитет за извършване на работата – минимум един брой генератор за топъл аерозол за мащабна наземна дезинсекция, минимум 1 брой лека ръчна/моторна пръскачка за наземна дезинсекция; минимум 1 автомобил, чрез който да се осигурява безпрепятствен достъп до всички площи, включени в договора

1. ***Показатели за оценка*** – най-ниска цена. Офертите не трябва да надвишават разполагаемия финансов ресурс на възложителя от 6108.00 с ДДС.

**Д-Р ТЕОДОРА НАЧЕВА**

*Директор на РЗИ-Силистра*